மேலும் ஹெச்.ராஜா முகநூல் பதிவை எடுத்துவிட்டதாகக் கூறுவதைப் பற்றியும் வருத்தம் தெரிவித்ததைப் பற்றியும் கூறிய கமல், "ராஜா வருத்தம் மட்டுமே தெரிவித்துள்ளார். அது ஏற்புடையதல்ல. தற்போதுள்ள சூழலில் அவர் மன்னிப்பு கேட்டாலும் ஏற்போமா என்பதையும் யோசிக்க வேண்டும். வார்த்தைகள் அம்பு மாதிரி... ஏற்படுத்திய காயம், காயம்தான். வருத்தம் தெரிவித்ததையே ஏற்கவில்லை என்ற நிலையில், அவரது முகநூல் மேலாளர் இப்பதிவு போட்டார் என்ற நொண்டிச் சாக்கை எப்படி ஏற்க முடியும்." எனக் கூறினார்.